Public procurement notice: Contract Award Notice
Published: 2019-01-10
Buyer: Trenčiansky samosprávny kraj
Country: SK
Contract type: Services
Procedure: Restricted procedure
CPV classification: 79993000 | 79993100 | 85112000: Hospital support services | 85112100: Inpatient services | 85140000: Miscellaneous health services
Award criteria: The most economic tender

Technical requirements: Predmetom zákazky je poskytovanie služieb riadenia v zdravotníckych zariadeniach v zriaďovateľskej pôsobnosti Trenčianskeho samosprávneho kraja.
Nemocnica s poliklinikou Prievidza so sídlom v Bojniciach, Nemocničná, 972 01 Bojnice, SLOVENSKÁ REPUBLIKA
Nemocnica s poliklinikou Považská Bystrica, Nemocničná, 017 01 Považská Bystrica, SLOVENSKÁ REPUBLIKA
1. K bodu II.2.5) Kritériá na vyhodnotenie ponúk: kritérium na hodnotenie ponúk je ekonomicky najvýhodnejšia ponuka.
Naplnenie skutkovej podstaty ustanovenia § 46 ods. 2 zákona č. 25/2006 Z.z. o verejnom obstarávaní a o zmene a doplnení niektorých zákonov, v znení neskorších predpisov (ďalej len zákon), spočíva v tom, že sa zmenili okolnosti, za ktorých sa vyhlásilo verejné obstarávanie, a to konkrétne v tom, že zdravotnícke zariadenia v zriaďovateľskej pôsobnosti TSK sa zapojili do procesu oddlžovania realizovaného Ministerstvom zdravotníctva SR (ďalej len MZ SR), a za týmto účelom podpísali jednotlivé nemocnice s MZ SR Mandátnu zmluvu. Participácia nemocnice v procese oddlžovania je dobrovoľná a je podmienená výlučne mandátnym zastúpením MZ SR a úplnou akceptáciou determinovaných podmienok účasti v procese oddlžovania. Z ustanovenia čl. VIII platnej Mandátnej zmluvy na zabezpečenie oddlženia vyplývajú pre nemocnice konkrétne podmienky účasti v procese oddlženia. Jednou z podmienok účasti je v spolupráci so zriaďovateľom vytvorenie dozorného orgánu a vypracovanie a dodržiavanie štatútu dozorného orgánu s tým, že predsedom dozorného orgánu je výlučne nominant MZ SR. Dozorný orgán je kontrolný útvar zriaďovateľa, ktorý dohliada na činnosť príspevkovej organizácie, na výkon pôsobnosti štatutárneho orgánu, uskutočňovanie činností nemocnice a ktorý vykonáva kontrolu hospodárenia, zmluvnej a účtovnej dokumentácie a tiež kontrolu dodržiavania ozdravného plánu organizácie.
Ďalšou podmienkou procesu oddlžovania bolo vypracovanie a dodržiavanie Ozdravného plánu. Ozdravný plán je písomný dokument v štruktúrovanej podobe určenej MZ SR, ktorý vypracovala každá nemocnica. Ozdravný plán musí preukazovať výhľadové zabezpečenie udržateľného hospodárenia nemocnice na základe ozdravných opatrení stanovených na obdobie 2 po sebe nasledujúcich rokov. Dodržiavanie ozdravných plánov budú kontrolovať dozorné orgány, ktoré majú možnosť v prípade nedodržiavania ozdravných plánov predložiť návrh na odvolanie riaditeľa nemocnice.
Z podmienok oddlženia vyplýva, že zdravotnícke zariadenia v zriaďovateľskej pôsobnosti TSK, a ani samotný verejný obstarávateľ, by v prípade dokončenia predmetného verejného obstarávania a uzatvorenia zmluvy na dodanie predmetnej zákazky (manažérskej zmluvy), ktorá je súčasťou súťažných podkladov, nemohli plniť všetky svoje povinnosti vyplývajúce z tejto zmluvy voči úspešnému uchádzačovi. Taktiež úspešný uchádzač by bol viazaný prijatým Ozdravným plánom, Mandátnou zmluvou a podliehal by kontrole dozorného orgánu. Realizácia predmetnej zákazky by z týchto dôvodov bola nemožná. Uvedené skutočnosti nemohol verejný obstarávateľ predvídať v čase vyhlásenia predmetného verejného obstarávania.
Navyše Zastupiteľstvo Trenčianskeho samosprávneho kraja na svojom zasadnutí konanom dňa 19.11.2018 zrušilo svoje uznesenia č. 255/2015 zo dňa 30.3.2015 v bode II., ktorým odporučilo predsedovi TSK riešiť nepriaznivú ekonomickú situáciu nemocníc v zriaďovateľskej pôsobnosti TSK formou manažérskej zmluvy a č. 305/2015 zo dňa 28.9.2015, ktorým zobralo na vedomie návrh manažérskej zmluvy, ktorá je súčasťou súťažných podkladov.
Zároveň v predmetnom verejnom obstarávaní nebolo predložených viac, než 2 ponuky, na základe čoho verejný obstarávateľ môže v zmysle uvedeného ustanovenia zákon zrušiť použitý postup zadávania zákazky.
Vzhľadom na vyššie uvedené dôvody nemožno od verejného obstarávateľa požadovať, aby v predmetnom verejnom obstarávaní pokračoval.
Verejný obstarávateľ podľa § 46 ods. 3 zákona týmto oznamuje všetkým známym uchádzačom a záujemcom, že postup zadávania zákazky na pôvodný predmet zákazky nebude opakovať.